# data[].attributes.headline
Onko teoksen kuva maailmastamme uskottava? Kerro esimerkkejä.

# data[].attributes.subject
Onko teoksen kuva maailmastamme uskottava? Kerro esimerkkejä.

# data[].attributes.body
Teoksen maailmankuva on erittäin epärealistinen. Esimerkiksi Mikko kuvailee kaikkia ruotsalaisia lapsia hyvin käyttäytyviksi kullanmuruiksi, jotka ovat kauniita ja ymmärtäväisiä. Tämä johtuu hänen mielestään totta kai ruotsalaisten ilmiömäisistä kasvatustaidoista ja rakkauden määrästä. Hänen mukaansa suomalaiset eivät kykene antamaan lapsillensa rakkautta yhtä paljon kuin ruotsalaiset.

Kaikki ruotsalaisuuteen liittyvä on parempaa kuin suomalainen, ruoista ja ihmisistä vaatteisiin.

# data[].attributes.body
Sankareita on Mikon mielestä ehdottomasti Olof Palme ja Anna Lindh, joiden mukaan hän jopa nimeää lapsensa. Mikko katselee heistä videoita päivittäin, ja suree Annan kuolemaa enemmän kuin omien vanhempiensa kuolemia.

# data[].attributes.headline
Miten tyypillisiä ongelmat ovat ajallemme?

# data[].attributes.subject
Miten tyypillisiä ongelmat ovat ajallemme?

# data[].attributes.body
"Ennen kaikki oli parempaa" tai "toisaalla kaikki on paremmin" tuntuu nykyäänkin olevan melko yleinen luulo. Tällainen ajattelu on kuitenkin usein epärealistista. Päähenkilö Mikkokin huomaa, että hän näki Ruotsin vaaleanpunaisten lasien läpi vasta oikeasti asuttuaan Ruotsissa.

# data[].attributes.body
Mikko Nousiainen  kutsuu itseään "kansallisuustransuksi." Mikko on lapsuudesta asti pitänyt itseään ruotsalaisena, vaikka onkin sukujuuriltaan täysin suomalainen. Hän palvoo ruotsalaista kulttuuria ja tahtoo kuollakseenkin olla oikea ruotsalainen.

Mikolle aiheutuu ongelmia, kun hän auttaa erästä masentunutta ruotsalaista miestä itsemurhassa ja ottaa tämän henkilöllisyyden. Vuosien salailu ja toisen esittäminen kostautuu, kun poliisi löytää hänet Thaimaasta. Vankilassa ollessaan Mikko pääsee ensimmäistä kertaa elämässään kosketuksiin sisäisen suomalaisuutensa kanssa, ja hän ymmärtää idyllisen kansankodin olleen vain harhakuvaa.

# data[].attributes.headline
Mitä asioita tai aiheita teos nostaa ajastamme?

# data[].attributes.subject
Mitä asioita tai aiheita teos nostaa ajastamme?

# data[].attributes.body
Vadelmavenepakolainen on satiirinen teos, jota oli aluksi hieman vaikea ymmärtää. Kirjassa tulee esille vahvasti "ruoho on vehreämpää aidan toisella puolella" -ajattelu. Siinä päähenkilö Mikko ihannoi ruotsia ylenmäärin, jopa pakonomaisesti. Hänen mielessään kaikki Suomessa on synkeää ja kamalaa. Ruotsin hän taas näkee eräänlaisena paratiisina maan päällä.

Stereotypioita suomalaisista ja ruotsalaisista vertaillaan toisiinsa.Kirjassa pohdiskellaan sitä, millaisia meidän suomalaisten odotetaan olevan; juroja ja pidättäytyväisiä.  Kirjan voi ajatella ikään kuin pilkkaavan stereotypioita aina iloisista ja miltei liian täydellisistä ruotsalaisista.